Diari Oficial de la Generalitat Valenciana


Sumari del DOGV 6909, del 23-11-2012 (2012/10898)

RESOLUCIÓ de 4 d'octubre de 2012, del Servici Territorial d'Energia de València, relativa a autorització administrativa iaprovació del projecte de la línia aèria d'alta tensió (20 kV) amb impacte ambiental. Expedient ATLINE/2011/320/46.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6909

Data del DOGV
:   23-11-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/10152


Data del document
:   04-10-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 4 d'octubre de 2012, del Servici Territorial d'Energia de València, relativa a autorització administrativa iaprovació del projecte de la línia aèria d'alta tensió (20 kV) amb impacte ambiental. Expedient ATLINE/2011/320/46. [2012/10825]  
Presentada la sol·licitud d'autorització administrativa i l'aprovació de projecte, relativa a la instal·lació elèctrica més avall indicada.  
Efectuats els tràmits establits en el Decret 88/2005, del Consell de la Generalitat, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
  
Este Servici Territorial, en l'àmbit de les competències que té atribuïdes, resol:  
  
Primer. Atorgar al peticionari l'autorització administrativa de la instal·lació elèctrica que s'indica.  
Peticionari: Iberdrola Distribución Eléctrica, SA.  
Emplaçament de la instal·lació: línia aèria d'alta tensió (20 kV) per a subministrament de diverses explotacions agrícolaramaderes. Alpuente-València  
Tipus: aèria  
Tensió: 20 kV  
Longitud total: 3.515 metres.  
Longitud aèria: 3.515 metres.  
Esta autorització s'atorga sense perjuí de les concessions, autoritzacions, llicències i permisos, tant públics com privats, que siga necessari obtindre per part del sol·licitant de la instal·lació per a realitzar esta, d'acord amb altres disposicions que resulten aplicables i, en especial, les relatives a l'ordenació del territori i al medi ambient.  
Esta autorització s'emet sense perjuí de tercers, i deixa fora de perill els drets particulars.  
  
Segon. Aprovar el projecte d'execució de la instal·lació; en l'execució del projecte es tindran en compte les condicions següents:  
1. Les obres hauran de realitzar-se d'acord amb el projecte presentat, i, si és el cas, els annexos tècnics posteriors a este aportats.  
2. El peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. El titular donarà compte de la terminació de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
4. En el cas que, per a finalitzar l'execució de la instal·lació objecte del projecte, es requerisca posar una part d'esta en tensió, es procedirà d'acord amb les condicions següents:  
- Presentació de sol·licitud de finalització d'execució, a la qual acompanyarà, en tres exemplars, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- La finalització de l'execució la realitzarà la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.  
- Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. Cas que la dita instal·lació ja estiguera en tensió, el peticionari haurà de procedir a la desconnexió a la finalització del dit termini.  
5. El projecte es desenrotllarà de conformitat amb les condicions ambientals que es detallen en l'estimació d'impacte ambiental, emesa amb data 14.09.2012, per la Direcció Territorial de València, de la Conselleria d'Infraestructures, Territori i Medi Ambient, i amb referència 2012/09-EIA.   
L'Administració deixarà sense efecte la present resolució en qualsevol moment en què observe l'incompliment de les condicions imposades en esta.  
La present autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a fer esta, d'acord amb altres disposicions que siguen aplicables i, en especial, la relatives a l'ordenació del territori i al medi ambient.  
Podrà ser causa de revocació d'esta resolució l'incompliment de les condicions expressades en esta, la variació substancial de les característiques descrites en la documentació presentada i que ha determinat el seu atorgament o una altra causa excepcional que el justifique.  
Contra esta resolució, que no posa fi a la via administrativa, pot interposar-se recurs d'alçada davant de la Direcció General d'Energia de la Conselleria d'Economia, Indústria i Comerç en el termini d'un mes, comptador a partir de l'endemà d'aquell en què tinga lloc la notificació d'esta, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 4 d'octubre de 2012.- El cap del Servici Territorial d'Energia: Enrique Climent Sirvent.